Anette Solli

Anette Marie Solli (født 15. januar 1962 i Fetsund) er en norsk politiker (H) som har  vært politisk aktiv på fylkesnivå. Fra 2013 til 2019 var hun fylkesordfører i Akershus.

Hun var medlem av Akershus fylkesting fra 1992 til 2019. I 2013 ble hun ny fylkesordfører etter Nils Aage Jegstad, valgt gjennom et samarbeid mellom Høyre, Fremskrittspartiet, Kristelig Folkeparti og Venstre. Før dette var Solli partiets gruppeleder fra 2007 og leder i hovedutvalget for samferdsel. Hun har også ledet hovedutvalget for plan, miljø og næring. I perioden 2001–2005 var hun 3. vararepresentant til Stortinget fra Akershus, og møtte i 17 dager.

Anette Solli er gift med Høyre-politiker Bjørn Røtnes og bosatt på Rykkinn i Bærum.

Referanser

Eksterne lenker 
 
 

Fylkesordførere i Akershus
Høyre-politikere i Akershus
Fylkesordførere fra Høyre
Vararepresentanter til Stortinget
Personer fra Fet kommune